احمد فضيل نزال الخلايله و المعروف باسم ابو مصعب الزرقاوى (30 اكتوبر 1966 - 7 يونيه 2006) كان قيادى اردنى فى تنظيم القاعده, اعلنت الحكومه الاردنيه سحب الجنسيه منه. كان زعيم تنظيم القاعده فى العراق, قاد معسكرات تدريب للمسلحين فى افغانستان, اتشهر بعدما راح العراق لكونه مسؤول عن سلسله من الهجمات و التفجيرات خلال حرب العراق, فى التسعينيات اسس ابو مصعب الزرقاوى تنظيم التوحيد و الجهاد و اللى فضل زعيمه لحد ما اتقتل فى يونيه سنة 2006. كان بيعلن مسؤوليته من خلال رسايل صوتيه و متسجله بالصوره عن هجمات كتيره فى العراق بينها تفجيرات انتحاريه و اعدام رهاين. اتعرف بكونه زعيم تنظيم قاعدة الجهاد فى بلاد الرافدين اللى هوا فرع تنظيم القاعده فى العراق بعد ما "بايعت" جماعة التوحيد و الجهاد اسامه بن لادن سنة 2004, و هوا كمان كان زعيم مجلس شورى المجاهدين فى العراق لحد ما اتقتل فى غاره جويه امريكيه. ابو مصعب الزرقاوى من مواليد يوم 30 اكتوبر سنة 1966 فى الزرقا. ابو مصعب الزرقاوى مات فى 7 يونيه سنة 2006.